recursal/SuperWikiNEXT-32B huggingface dataset:
**Pokok Kenanga** merupakan sejenis tumbuhan yang terdapat di hutan Malaysia serta di negara-negara Asia Tenggara yang lain. Nama botaninya *Cananga odorata (Lam.) Hk. f. et Th.*  

Bunga Kenanga merupakan bunga tradisional yang amat digemari di Malaysia pada suatu masa dahulu kerana baunya yang harum semerbak. Bunganya sering dipetik dan disimpan dalam lipatan kain bagi mengharumkan baju, dan rumah. Baunya lebih kuat pada waktu senja, kemungkinannya disebabkan faktor bagi menarik serangga pendebungaan yang aktif pada waktu tersebut. Di Indonesia pula, bunga kenanga banyak menempati peran di dalam upacara-upacara khusus misalnya dalam upacara perkawinan. Kenanga sendirinya adalah bunga rasmi atau *flora identitas* Provinsi Sumatra Utara.

Pokok Kenanga merupakan sejenis pokok saka hutan malar hijau yang besar. Bagaimanapun pokok kenanga kawin mampu berbunga walaupun mencapai ketinggian kurang dari 2 meter. Pokok kenanga kawin biasanya kurang kuat keharumannya berbanding pokok kenanga tradisional asal.

Pokok Kenanga tumbuh dengan cepat hingga lebih dari 5 meter per tahun dan mampu mencapai tinggi rata-rata 12 meter. Batang Pohon Kenanga lurus, dengan kayu keras dan cocok untuk bahan peredam suara. Ia memerlukan sinar matahari penuh atau sebagian, dan lebih menyukai tanah yang memiliki kandungan asid di dalam habitat aslinya di dalam hutan tadah hujan. Daunnya hijau halus, mengkilap, runcing dengan margin bergelombang. Bunganya terkulai, panjang menguntit dengan 6 kelopak sempit berwarna kuning kehijauan (seperti tapak sulaiman). Tanaman ini berbunga dan berbuah sepanjang tahun.

* Buah pokok Kenanga tidak boleh dimakan.Buah pokok Kenanga tidak boleh dimakan.

Rujukan
-------

 1. ↑  INDEX TO SCIENTIFIC NAMES of Tropical Tree Species along with their Vernacular Names
2. ↑  Handayani, Tri (Kulau 2016). "Musim Berbunga Dan Berbuah Jenis-jenis Tanaman Koleksi Suku Annonaceae Di Kebun Raya Bogor". *Botanic Gardens Bulletin*. **19** (2): 91–104. ISSN 0125-961X. Check date values in: `|date=` (bantuan)

Lihat juga
----------

* Senarai pokok

Pautan luar
-----------

* Profil spesies di Sistem Maklumat Biokepelbagaian Malaysia
* Profil spesies di Flora and Fauna Web Lembaga Taman Negara Singapura

|  |  |
| --- | --- |
| Ikon tunas | Rencana mengenai tumbuhan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Jangan dikelirukan dengan Sulut United FC.

  

**Maluku Utara United Football Club** atau disingkat *Malut United FC* (sebelumnya bernama **Putra Delta Sidoarjo FC**) adalah kelab bola sepak Indonesia  yang berasal dari Kota Sofifi, Provinsi Maluku Utara, gelaran atau julukan Malut United FC adalah Burung Bidadari Halmahera. Kini
berkompetisi di Liga 2 Indonesia mulai pada tahun 2022. meskipun baru berkompetisi di Liga 3, tapi Putra Delta Sidoarjo FC mampu menorehkan prestasi yang baik yaitu berhasil promosi ke Liga 2.

Sejarah
-------

Berdiri sebagai **Putra Jombang** dan berubah nama menjadi **Putra Delta Sidoarjo** (**PDS**) untuk mengarungi Liga 3 Jawa Timur musim 2021.
Pada tahun 2022, Putra Delta Sidoarjo FC yang baru didirikan berhasil promosi ke kasta kedua Liga Indonesia yakni Liga 2.

Putra Delta Sidoarjo dijual oleh pemiliknya menyusul ketidakjelasan Liga 2 2022–2023 dan berganti nama menjadi **Maluku Utara United' *(*MUU**) pada 30 Januari 2023. Malut United bersiap menjalani debutnya di ajang Liga 2 2023–2024 yang dimulai pada November 2023.

Maskot
------

Maskot Malut United FC ialah burung bidadari Halmahera. Begitu juga Fauna identitas resmi Provinsi Maluku Utara adalah Bidadari Halmahera. Filosofi dari burung Bidadari Halmahera ialah keanggunan dan kelincahan, yang sesuai karakter kelab Maluku Utara yang lincah dan anggun dalam bermain bola sepak.

Rujukan
-------

1. ↑  Profil Putra Delta Sidoarjo Football Club Di Situs
2. ↑  Estu Santoso (12 Maret 2022). "Putra Delta Sidoarjo dan Persipa Pati Promosi ke Liga 2 dari Liga 3 2021-2022". *www.skor.id* (dalam bahasa Indonesia). Dicapai pada 17 Maret 2022. Check date values in: `|access-date=` dan `|date=` (bantuan)
3. ↑  "Klub Liga 2 Ganti Nama Lagi, dari Putra Jombang, PDS, dan Kini Maluku United". *INDOSPORT.com* (dalam bahasa Indonesia). 9 April 2023.

Pranala luar
------------

* Malut United FC di Instagram
Filem **Boss** merupakan sebuah filem aksi komedi Malaysia 1991 arahan Z. Lokman. Menampilkan Raja Ema, Jasmin Hamid dan Didie Alias sebagai watak utama.

Sinopsis
--------

Filem berinspirasikan konsep Charlie Angels, Mr. Os sebagai boss bagi 3 gadis Raja Ema, Jasmin Hamid dan Didie Alias yang menjadi 1 kumpulan penyiasat persendirian berhadapan dengan seorang Malik lakonan Hussein Abu Hassan yang menjalankan kegiatan pemerdagangan manusia yang bertentangan dengan undang-undang, Salih Yaacob seorang mekanik yang jatuh cinta dengan Raja Ema, menolong pasukan itu berhadapan dengan kumpulan samseng upahan Hussein Abu Hassan bersama dengan Raja Nor Albaniah yang memainkan watak sebagai teman perempuan. Segalanya bermula bilamana isteri pertama Hussein mendapatkan pertolongan daripada kumpulan penyiasat milik Mr. Os. Klimaks Didie Alias diculik kumpulan samseng tersebut sewaktu dalam misi menyelamatkan sekumpulan orang yang menjadi tahanan kumpulan tersebut, Mr. Os bersama gadis penyiasat dengan dibantu Saleh Yakob berusaha menyelamatkan Didie Alias dan tahanan yang lain untuk dibawa pulang dan menghapuskan kumpulan jahat yang diketuai Hussein.
Antara filem aksi komedi tempatn yang mewarnai industri perfileman Malaysia pada zaman 90-an.

Pelakon
-------

### Pelakon utama

* Salih Yaacob sebagai Amir
* Raja Ema sebagai Shima
* Jasmin Hamid sebagai Sharma (Introduction)
* Didie Alias sebagai Clara

### Pelakon pembantu

* Mr. Os sebagai Kapten
* Hussein Abu Hassan sebagai Malik
* Fetty Dzul sebagai Hamimah
* Raja Noor Baizura sebagai Mimi
* Rosyam Nor sebagai Konco
* Osman Kering
* SA Bakar
* Roslan Anuar
* Jaafar Salehan
* S.A. Bakar
* Jafri Hassan
* Raja Mohammad

### Pelakon undangan

* Suhan Panchacharam

Rujukan
-------

Pautan luar
-----------

* *Boss*  di Pangkalan Data Filem Internet (IMDb)
**Sekolah Kebangsaan Bandar Sunway Semenyih** atau nama ringkasnya *SKBSS*, merupakan sebuah Sekolah Kebangsaan di Bandar Sunway Semenyih dan Taman Desa Mewah. 

Pada 2022, Sekolah Kebangsaan Bandar Sunway Semenyih memiliki 900 pelajar dan mempunyai seramai 49 orang guru.

Sejarah
-------

Sekolah Kebangsaan Bandar Sunway Semenyih atau singkatannya "SKBSS" ditubuhkan pada 7 Julai 2012 dan Majlis Pecah Tanah telah disempurnakan oleh Timbalan Menteri Pelajaran ketika itu iaitu Yang Berhomat Dr Mohd Puad Zarkashi.

Sekolah ini mula beroperasi pada 12 Januari 2015. Bilangan guru ketika itu ialah 34 orang, staf sokongan 1 orang dan bilangan murid 372 orang (tahun 2,3 dan 4)

Nama sekolah ini diambil bersempena Taman Perumahan bersebalahan sekolah iaitu Taman Perumahan Bandar Sunway Semenyih. Penduduk sekitar itu mempunyai kira-kira 8000 penduduk termasuk Taman Desa Mewah.

Sekolah yang berkonsepkan moden ini berada dalam lingkungan Mukim Semenyih di daerah Hulu Langat. Pembinaan sekolah ini dapat mengurangkan kesesakan dibeberapa buah sekolah di semenyih seperti Sekolah Kebangsaan Bandar Rinching dan Sekolah kebangsaan Semenyih. 

Pengurusan awal pembukaan sekolah oleh Puan Rohaya binti Mad Wazir yang telah dilantik sebagai "Care Taker".

Majlis penyerahan Bangunan telah disempurnakan oleh Encik Abdul Aziz bin Haji Ashaari. Timbalan Setiausaha Bahagian Kanan, Bahagian Pembangunan Pelajaran dan Kementerian Pelajaran Malaysia.

Logo dan bendera sekolah direka khas oleh Puan Faiza binti Ahmad Fauzi, Guru Sk Bandar Sunway Semenyih

Lirik lagu sekolah telah dicipta oleh Puan Azah Halimah binti Ramli yang merupakan guru di Sk Semenyih.

### Guru Basar

**Puan Adonie binti Adnan** (2015-2017)

**Puan Siti Rozita binti Yahya** (2071-2019)

**Encik Sabarudin bin Abu Bakar** (2019-2021)

**Encik Samsul Irwan bin Sanusi** (2021-Sekarang)

Pencapaian
----------

1. Pertandingan Robotik
2. Sijil dan Anugerah Pencapain Kurikulum Sekolah
3. Pencapain UPSR
4. Watikah dan Anugerah Kokurikulum "Anugerah dan Pencapain Hayl Arsyad bin Azrul Izham, Anugerah Rambu Biru Pengakap Kanak-Kanak Negeri Selangor"
5. Program Perkhemahan TKRS SKBSS
6. Naib Johan Pertandingan Bercerita Zon Semenyih Tahap 1 (2019)

Alamat
------

Sekolah Kebangsaan Bandar Sunway Semenyih

Jalan Sunway 1/1, Bandar Sunway Semenyih, 

43500 Semenyih, Selangor

Nombor Telefon : 03-8723 0984

Pautan luar
-----------

* SUNWAYERS TVPSS di Youtube
* Sekolah Kebangsaan Bandar Sunway Semenyih di facebook
Sekumpulan remaja melepak di bawah jambatan
**Budaya lepak** ialah amalan berkumpul tanpa arah tujuan, matlamat, objektif, hala tuju, misi dan visi, biasanya oleh golongan remaja. Mereka memerhati orang ramai yang lalu-lalang di situ, kadang-kadang sambil bermain lagu atau menghisap rokok. Adakalanya mereka mengusik gadis-gadis yang lalu dengan bersiul atau gelak ketawa yang berlebihan dengan keadaan yang tidak menentu.

Budaya lepak juga sering dikaitkan dengan kegiatan jenayah.

Punca wujudnya budaya lepak
---------------------------

* Sikap ibu bapa

Ada ibu bapa yang terlalu mengharap anak-anak dididik sepenuhnya oleh guru-guru di sekolah dan tidak mengambil perhatian yang berat dalam pendidikan anak-anak.
* Keadaan di rumah

Sikap ibu bapa yang mementingkan diri sendiri, sering bertengkar, dan berselisih faham menimbulkan ketakutan dan kebosanan di kalangan anak-anak.
* Pengaruh rakan sebaya

Remaja mudah terpengaruh dengan ajakan rakan-rakan untuk mencuba sesuatu perkara yang baru.
* Pengaruh media massa dan eletronik

Rancangan-rancangan televisyen yang dihasilkan dari negara Barat sudah mendominasi hampir separuh daripada slot-slot rancangan televisyen yang disiarkan.
Bagi saluran televisyen BBC, lihat BBC News Channel.

**BBC News**, dulu **BBC News and Current Affairs** adalah jabatan berita di BBC yang diketuai Helen Boaden. BBC News merupakan jabatan penyiaran berita terbesar di seluruh dunia. Pesaing utama BBC News adalah Sky News, Al Jazeera dan Independent Television News (ITN).

BBC News juga menjadi salah satu sumber berita antarabangsa selain AP dan Reuters. BBC News turut menyediakan berita untuk BBC News Channel, BBC One dan BBC World News.

Logo BBC News dari 2008-2019

Program televisyen
------------------

### BBC One (Kebangsaan)

* BBC Breakfast
* BBC News Summary
* BBC One O'Clock News
* BBC Six O'Clock News
* BBC Ten O'Clock News

Serta berita tempatan dari seluruh Great Britain.

### BBC Two

* Newsnight, rancangan ini juga disiarkan di BBC World News

### BBC Three

* 60 Seconds

### BBC Four

* World News Today, paling sering disiarkan juga di BBC World News

### BBC News Channel

Seluruh acara di BBC News Channel dihasilkan oleh BBC News

### BBC World News

Semua program berita di BBC World News dihasilkan oleh BBC News

### CBBC (Saluran Kanak-kanak)

* Newsround

Rujukan
-------

1. ↑  "NewsWatch - About BBC News - This is BBC News". Dicapai pada 2007-04-03.

Pautan luar
-----------

* BBC News
Rencana ini ialah mengenai penerbit permainan video Amerika yang tidak berfungsi.  Untuk penerbit permainan video Austria, sila lihat THQ Nordic.
Jangan dikelirukan dengan THX atau THC.

**THQ Inc.** ialah sebuah syarikat Amerika Permainan video yang berpangkalan di Agoura Hills, California. Ia diasaskan pada April 1990 oleh Jack Friedman. asalnya di Calabasas, dan menjadi syarikat awam pada tahun berikutnya melalui pengambilalihan penggabungan terbalik. 

Pada mulanya bekerja dalam perniagaan mainan, ia berkembang ke dalam perniagaan permainan video melalui beberapa pemerolehan sebelum mengalihkan tumpuannya daripada mainan sepenuhnya. THQ meneruskan trend memperoleh syarikat sepanjang tahun 2000-an.

Syarikat menerbitkan kandungan lesen yang dibuat secara dalaman dan luaran dalam produknya portfolio. Siri permainan dalaman THQ termasuk *Darksiders*, *$De Blob*, *Destroy All Humans!*, *MX vs. ATV* , *Puak Merah*, dan *Saints Row*, antara lain. Syarikat itu juga mengadakan perjanjian pelesenan eksklusif jangka panjang dengan pencipta kandungan sukan dan hiburan, seperti Disney, DreamWorks Animation, Nickelodeon, Pixar dan WWE. Selepas bertahun-tahun bergelut dengan kewangan, kejatuhan nilai saham dan hutang, THQ memfailkan Bab 11 kebankrapan pada Disember 2012 dan memulakan Likuidasi asetnya bulan berikutnya. Beberapa hartanah telah lelong kepada syarikat lain, manakala kakitangan yang selebihnya telah diberhentikan kerja. Tanda dagangan "THQ" akhirnya diperoleh oleh pembangun Nordic Games (yang juga telah memperoleh beberapa hartanah yang dilelong THQ) pada tahun 2014 dan menggunakan nama "THQ Nordic" pada tahun 2016.

rujukan
-------

1. ↑  Peltz, James F. (December 24, 1991). "THQ's Video-Game Success Comes With Betting on Winners". *Los Angeles Times*. Diarkibkan daripada yang asal pada July 16, 2014. Dicapai pada November 10, 2012.
2. ↑  "Investor Relations". *THQ*. Diarkibkan daripada yang asal pada December 16, 2008.

Pautan luar
-----------

* (Inggeris) THQ (Laman web rasmi)
* (Inggeris) Profil *THQ* di MobyGames

  


|  |  |
| --- | --- |
| Ikon tunas | Rencana berkaitan syarikat permainan video ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Amelia Tu** (lahir 10 September 2001) ialah model dan ratu cantik China-Kanada yang memenangi pertandingan Miss Universe Kanada 2022. Dia akan mewakili Kanada pada pertandingan Miss Universe 2022.

Biografi
--------

Amelia dilahirkan di Vancouver, British Columbia dan ibu bapanya berpindah dari China ke Vancouver di mana mereka tinggal bersama datuk dan neneknya. Dia sedang mengikuti program serentak dalam biologi dan perniagaan di Universiti California, Berkeley di Berkeley, California, Amerika Syarikat.

Pertandingan ratu cantik
------------------------

Amelia memulakan kerjaya pertandingannya pada 2020, dia dinobatkan sebagai Miss Chinese Rose Princess 2020 di Oregon, Amerika Syarikat. Pada 14 Mei 2022, Amelia bersaing dengan 53 calon lain di Miss Universe Kanada 2022 di Pusat Seni Meridian di Toronto, Ontario dan memenangi gelaran itu. Dia akan mewakili Kanada di Miss Universe 2022.

Rujukan
-------

1. ↑  "Miss Universe Canada 2022 is Amelia Tu" (dalam bahasa Inggeris). PAGEANT Circle. 2022-05-15.
2. ↑  "Amelia Tu is Miss Universe Canada 2022" (dalam bahasa Inggeris). Missosology. 2022-05-15.

Pautan luar
-----------

* Amelia Tu di Instagram

| Anugerah dan pencapaian |
| --- |
| Didahului oleh**Tamara Jemuovic** | **Miss Universe Canada**2022 | Diikuti oleh:**[*akan ditentukan*]** |
**Ikan Aji-Aji Jalur Kuning** atau nama saintifiknya *Seriola dumerili*, adalah sejenis spesies ikan laut dan banyak terdapat di pesisir pantai dalam famili Carangidae genus *Seriola*.

  

Ia terdapat di lautan Mediterranean, lautan Atlantik, Lautan Pasifik dan persisiran India, berada antara kedalaman 20 dan 70 m (dengan maksimum 360 m). Ikan Aji-Aji Jalur Kuning merupakan genus terbesar dalam keluarga Carangidae, dengan panjang maksimum sekitar 200 cm.

Ikan Aji-Aji Jalur Kuning merupakan ikan pelagik pantas berenang dengan tingkah-laku menyerupai 'Seriola lalandi dorsalis' (Yellowtail amberjack/kingfish). Ia merupakan ikan keperakan dengan garis kuning pada bahagian sisi, dengan belang perang melintasi bahagian mata. 

Ikan Aji-Aji Jalur Kuning merupakan pemangsa berkuasa yang memburu ikan dan haiwan bertulang belakang lain.

Ikan Aji-Aji Jalur Kuning amat digemari oleh nelayan sukan kerana ia merupakan ikan yang berkuasa dan agak besar, malah sehingga 70 kg. Ia juga merupakan ikan yang sedap dimakan. Ia juga merupakan ikan buruan besar dan amat tangkas perbandingan paun dengan paun.

Rujukan
-------

1. ↑  Seriola dumerili di MyBIS

Pautan luar
-----------

|  |  |
| --- | --- |
|  | **Wikispesies** mempunyai maklumat berkaitan dengan ***Aji-aji jalur kuning*** |

* Ikan Aji-Aji Jalur KuningAji-Aji Jalur Kuning di fishbase
* Froese, Rainer; Pauly, Daniel (2008). "*Seriola dumerili*" di FishBase. versi January 2008.
* Louisy, Patrick (2006). *Guida all'identificazione dei pesci marini d'Europa e del Mediterraneo*. Milan: Il Castello. ISBN 88-8039-472-X.
Bagi mukim di Perak, lihat Mukim Lekir.
Jangan dikelirukan dengan likir atau lukih.

**Lekir**, **likir** atau **begong**, dengan nama saintifik *Amorphophallus prainii*, ialah spesies tumbuhan renek dalam keluarga talas-talasan (Araceae) yang tempatan dari Thailand, Laos, Semenanjung Malaysia dan Sumatera, dan banyak ditemukan di kawasan batu kapur hutan malar hijau. Tumbuhan ini sering dikelirukan dengan sarek (*Amorphophallus paeoniifolius*) lantaran bentuknya yang hampir sama.

Penerangan
----------

Tangkai daun hijau gelap
Lekir tumbuh di hutan malar hijau melalui umbi bundar. Daun lekir selalunya tunggal dan kadang-kadang berpasangan, dengan tangkai daun, yang sering disebut 'batang', licin dan jarang-jarang kasar pada pangkal. Corak latarnya berubah-ubah dari perang keputihan, kehijauan atau kemerahan, berbelak hijau kehitaman kecil, hingga bertompok putih kuning membujur. Lai daunnya bercabang seluas 10–250 cm dengan tangkai bersayap berdekatan pangkal. Anak daun tetombak bujurnya pula dempak tirus memanjang.

Perbungaannya tunggal dan berjentu pendek. Daun sisiknya tetombak lebar, 7–37 cm panjang, selalunya lebih panjang daripada ukuran keseluruhan perbungaan, dan bertompok hijau kehitaman atau dadu pucat. Bentuk jentunya menyamai tangkai daun namun lebih pendek dan pucat. Seludangnya leloceng, bujur telur lebar dan membulat setelah kembang. Tongkolnya pula, untuk spesimen kecil, lebih pendek berbanding seludang, iaitu 9–55 cm panjang dengan kawasan bunganya tetorak atau kerucut. Buahnya pula panjang tirus, 1.7–1.9 cm panjang, dan masak merah atau jingga.

Kegunaan
--------

Tumbuhan ini beracun dan tidak sesuai untuk dimakan. Suku Semang di Semenanjung mencampurkan jusnya dengan getah ipuh (*Antiaris* sp.) untuk membuat racun damak. Namun, tumbuhan masih turut sesuai dijadikan tanaman hiasan.

Galeri
------

* Bunga lekir berwarna putihBunga lekir berwarna putih
* Dedaun lekir bercorak hijau cerahDedaun lekir bercorak hijau cerah
* Lekir tumbuh sekitar 1.8 cm (1 in) tinggiLekir tumbuh sekitar 1.8 cm (1 in) tinggi

Lihat juga
----------

* *Arisaema*, genus tumbuhan yang turut disebut "likir".
* Gadung, spesies tumbuhan berumbi lain yang beracun.

Rujukan
-------

1. 1 2 3 4 5  "*Amorphophallus prainii* Hook.f." *World Checklist of Selected Plant Families*. Taman Botani Diraja, Kew. Dicapai pada 2022-07-16.
2. ↑  Wilkinson, Richard James (1932). "lĕkir". *A Malay-English dictionary (romanised)*. **2**. Mytilini, Yunani: Salavopoulos & Kinderlis. m/s. 36 – melalui TROVE, Perpustakaan Negara Australia.
3. ↑  "likir". *Kamus Dewan* (ed. ke-4). Dewan Bahasa dan Pustaka. 2017.
4. ↑  Wilkinson, Richard James (1932). "bĕgong". *A Malay-English dictionary (romanised)*. **1**. Mytilini, Yunani: Salavopoulos & Kinderlis. m/s. 100 – melalui TROVE, Perpustakaan Negara Australia.
5. ↑  Lokman Ismail (22 September 2019). PERBEZAAN POKOK LEKIR DAN SAREK. *Bicara Mentari*. Dicapai pada 2022-07-02.
6. 1 2  "*Amorphophallus prainii*". *Flora Fauna Web*. Lembaga Taman Negara Singapura. 2019. Dicapai pada 2022-07-16.

Pautan luar
-----------

* Profil spesies di Sistem Maklumat Biokepelbagaian Malaysia
**Donald Franciszek Tusk** (lahir 22 April 1957) ialah seorang ahli politik Poland yang menjawat jawatan Presiden Majlis Eropah sejak 1 Disember 2014. Sebelum ini, beliau ialah Perdana Menteri Poland dari tahun 2007 sehingga 2014 dan juga ialah pengasas dan ketua parti Platform Sivik *(Platforma Obywatelska)*.

Tusk secara rasmi dilantik sebagai Perdana Menteri Poland pada 9 November 2007 dan memulakan tugas pada 16 November 2007. Kabinetnya memenangi undi percaya di Sejm pada 24 November 2007. Beliau ialah Perdana Menteri paling lama untuk menjawat jawatan Perdana Menteri Poland. Pada bulan Oktober 2011, parti yang dipimpin oleh Tusk iaitu Platform Sivik memenangi sebagian besar kerusi dalam pilihan raya parlimen Poland, yang bermakna bahawa Tusk menjadi Perdana Menteri pertama yang terpilih kembali sejak jatuhnya komunisme di negara Poland.

Tusk memulakan kerjayanya sebagai seorang aktivis di kampung halamannya Gdańsk, menyokong organisasi buruh Solidarnosc dan menganjurkan sesama rakan mahasiswanya. Tusk telah bertugas di parlimen Poland terus menerus sejak pilihan raya pertama pada tahun 1991. Beliau adalah Naib Ketua Senat dari tahun 1997 hingga 2001 dan Naib Ketua Sejm dari tahun 2001 hingga 2005.

Pada 30 Ogos 2014, Tusk mengumumkan pada mesyuarat Majlis Kesatuan Eropah bahawa beliau akan menjadi Presiden Majlis Eropah berikutnya.  Pada 9 September, Tusk mengundur dirinya sebagai Perdana Menteri.

Presiden Majlis Eropah
----------------------

Tusk menggantikan Herman van Rompuy sebagai Presiden Majlis Eropah pada 1 Disember 2014. Pencalonannya untuk jawatan itu, mendapat sokongan kuat dari sejumlah pemimpin Eropah, terutama dari Canselor Jerman, Angela Merkel.

Pada 9 Mac 2017, Tusk telah dipilih semula untuk penggal yang kedua sehingga 30 November 2019.  Beliau menerima 27 daripada 28 undi; satu undi terhadapnya datang daripada Beata Szydło, Perdana Menteri Poland. 

Pemimpin EU bercakap memihak kepada beliau; Perdana Menteri Belanda Mark Rutte memanggil beliau "seorang presiden yang baik,"  dan Suruhanjaya Presiden Eropah Jean-Claude Juncker serta Canselor Jerman Angela Merkel kedua-kedua membuat kenyataan.

Rujukan
-------

1. ↑  Donald Tusk menjadi baru Presiden Majlis Eropah[*pautan mati kekal*]
2. 1 2  "Poland fails to stop Donald Tusk EU re-election". Berita Online BBC. 9 Mac 2017. Dicapai pada 14 Mac 2017.
3. ↑  : *Donald Tusk re-elected as European council president*
4. ↑  Donald Tusk Gets 2nd Term as President of European Council

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Donald Tusk***. |

* Perdana Menteri | Majlis Menteri-Menteri | Canselori Perdana Menteri (Polonès)
* Presiden Majlis Eropah
* Penampilan Donald Tusk di C-SPAN

| Jawatan politik
 |
| --- |
| Didahului oleh**Jarosław Kaczyński** | **Perdana Menteri Poland**2007–2014 | Diikuti oleh:**Ewa Kopacz** |
| Didahului oleh**Herman Van Rompuy** | **Presiden Majlis Eropah**2014–kini | **Pemegang jawatan kini** |
| Jawatan parti politik
 |
| Didahului oleh**Maciej Płażyński** | **Pemimpin Platform Sivik**2003–2014 | Diikuti oleh:**Ewa Kopacz** |
**Sekolah Menengah Kebangsaan Pulau Ketam** atau nama ringkasnya *SMK Pulau Ketam*, merupakan sebuah Sekolah Menengah Kebangsaan yang terletak di Pulau Ketam, Pelabuhan Klang.

Pada Tahun ini 2023 , bilangan pelajar adalah seramai 241 orang dengan 29 orang guru.

Pada 2009, Sekolah Menengah Kebangsaan Pulau Ketam memiliki 243 pelajar lelaki dan 288 pelajar perempuan, menjadikan jumlah keseluruhan murid seramai 531 orang. Ia mempunyai seramai 28 orang guru.2009

Pelajarnya kebanyakkan adalah pelajar Cina kerana Pulau Ketam merupakan pulau yang terdapat 90 peratus orang Cina yang beretnik Hokkien dan Teochew dan sebahagian etnik cina lain seperti Hainan.

Sejarah
-------

Sebelum sekolahnya ditubuhkan, sekolahnya adalah sekolah Inggeris pada 1950-an. Selepas 1960-an, sekolahnya dijadikan sekolah kerajaan yang bernama sebagai sekolah menengah kebangsaan.

Pencapaian
----------

Pertandingan Bola Keranjang MSSD 

Pertandingan Poster PPD Klang

Pentadbiran SMK PULAU KETAM tahun 2023
--------------------------------------

Pengetua: En. Mohamed Nizam Bin Banaji

Penolong Kanan Pentadbiran: En. MD Alhusaini Bin Baharuddin 

Penolong Kanan Hal Ehwal Murid: En. Khairulsyapawi Bin Sabri

Penolong Kanan Kokurikulum: Tn Hj. Mohd Izwan Bin Baidawi

Alamat
------

Sekolah Menengah Kebangsaan Pulau Ketam
Pulau Ketam, 42940 Pelabuhan Klang
Selangor, Malaysia
Telefon = 03-31104314
Fax = 03-31104314
email : BEB0111@moe.edu.my

Pautan luar
-----------

* Sekolah Menengah Kebangsaan Pulau Ketam
* Joy for SMK Pulau Ketam Utar offers 10 scholarships to the school’s excellent students.
**Bunduki** (Jawi: ‏بندقي‎code: ms is deprecated ‎ atau بوندوکي‎) atau **dukat** (bahasa Itali: ***ducato***) adalah wang logam emas atau perak yang digunakan se-Eropah dari akhir Zaman Pertengahan sampai abad ke-20. Ada berbagai macam jenis bunduki dengan kandungan logam dan nilai jual beli yang berbeza-beza. Ia diterima secara luas dalam perdagangan antarabangsa sepanjang zaman ini sebagaimana hiperpiron Bizantium dan florin Firenze, atau pound sterling Inggeris dan dolar Amerika Syarikat pada zaman moden.

| Bunduki perak Raja Ruggeru II |
| --- |
|  |
| +IC XC RC IN ÆTRN, gambar Yesus paras dada menghadap berlatar awan memegang Kitab Injil | R•R SLS (Raja Ruggeru I) dan R•DX•AP (putera baginda) berdiri menghadap depan, memegang tongkat salib panjang di antara keduanya; AN R X sepanjang tongkat. |

"Bunduki" asalnya dari bentuk kata sifat nama Arab اَلْبُنْدُقِيَّةُ‎ *Al-Bunduqiyah* untuk kota Venezia (jika dimelayukan: بندقيَة‎ *Bundukiah*) cerminan hubungan Republik pemerintah kota tersebut dengan kerajaan Uthmaniyah yang menguasai tanah-tanah Arab ketika itu. Nama setempatnya *ducato* berasal dari bahasa Latin Pertengahan *ducatus* yang bererti "milik duca" turunan Latin *dux*; ia mula diungkapkan dalam wang ditempa pada tahun 1140 zaman pemerintahan Raja Ruggeru II penguasa Siqiliyah merangkap pembesar Apulia di mana ia memaparkan gambar Yesus dengan tulisan:

> 
> *Sit tibi, Christe, datus, quem tu regis iste ducatus*
> 
> 
> 
> ("Biarlah dipersembahkan kepada-Mu, wahai Kristus, kerajaan yang Engkau perintah ini.")
> 
> 

Unit mata wang ini kemudiannya ditiru pembesar republik Enrico Dandolo dengan logam perak. Namun, pengunaan wang ini yang meluas seluruh kota tersebut menjadikan semua unit mata wang kota diungkapkan sebagai *ducato* sedangkan wang perak asal itu berganti namamenjadi grosso.

Rujukan
-------

1. ↑  "bunduki". *Kamus Dewan* (ed. ke-4). Dewan Bahasa dan Pustaka Malaysia. 2017.
2. ↑  The two concepts of money: implications for the analysis of optimal currency areas, Charles A. E. Goodhart, European Journal of Political Economy, Jilid 14(1986) Halaman 407
3. ↑  Pamuk, Sevket (2004). *A Monetary History of the Ottoman Empire*. Cambridge University Press. m/s. 99, 175–6. ISBN 0521441978.
4. ↑  "ducato²". *Vocabolario on line* (dalam bahasa Itali). Istituto della Enciclopedia Italiana. 2023. [der. di *duca* «doge», con riferimento alla rappresentazione, su un lato, del doge che riceve il vessillo da san Marco]. – Moneta d’oro e d’argento coniata sotto la giurisdizione di un doge; in partic. la moneta veneziana d’argento coniata dal doge Enrico Dandolo intorno al 1202 (detta in seguito *grosso* o *matapane*) e la moneta d’oro coniata dal doge Giovanni Dandolo nel 1284 (detta poi zecchino dalla metà circa del sec. 15°). Il nome passò in seguito a indicare le monete d’oro coniate in varî stati italiani e stranieri che, per il peso e il titolo, si approssimavano al ducato veneziano (per es. i ducati papali, dell’Impero, di Milano, ecc.).
**Alvin Tan Sheng Hui** (Bahasa Cina: 陈圣辉 Chén Shèng Huī, lahir c. 1981) adalah ahli politik Singapura. Beliau seorang ahli Parlimen untuk GRC Tanjong Pagar sejak 2020.

Pendidikan
----------

Beliau mempunyai ijazah Sarjana Muda Ekonomi dari Universiti Sydney dan juga ijazah Sarjana Dasar Awam dari Universiti Harvard. Beliau lalu mendedahkan bahawa beliau sebelumnya tidak layak belajar di universiti-universiti tempatan.

Kerjaya
-------

Setelah tamat pengajiannya, Tan berkhidmat di pelbagai pertubuhan-pertubuhan seperti Angkatan Bersenjata Singapura (SAF), Kementerian Pertahanan (MINDEF), Pertubuhan Bangsa-Bangsa Bersatu (UN), Goldman Sachs dan Oxfam. Beliau juga bekerja di Facebook dan LinkedIn. Di LinkedIn, beliau memegang jawatan Ketua Dasar Awam dan Ekonomi.

### Kerjaya politik

Tan pernah bekerjasama dengan bekas MP Lily Neo.

Pada pilihan raya 2020, beliau dipilih sebagai calon Parti Tindakan Rakyat (PAP) untuk GRC Tanjong Pagar, menggantikan Melvin Yong yang umum berpindah ke SMC Radin Mas. Pasukannya menghadapi cabaran daripada Parti Kemajuan Singapura (PSP), biarpun menang dengan 63.13%.

Rujukan
-------

1. 1 2 3 4  "GE 2020: LinkedIn head & Republic Poly lecturer among new PAP candidates". 25 Jun 2020. Dicapai pada 15 Julai 2020.
2. 1 2 3  "Singapore GE2020: Two new faces in PAP's Tanjong Pagar GRC team led by Chan Chun Sing". 29 Jun 2020. Dicapai pada 15 Julai 2020.
3. ↑  "GE2020 official results: PAP wins Tanjong Pagar GRC with 63.13% of votes, PSP has 36.87%". 11 Julai 2020. Dicapai pada 15 Julai 2020.
Kumpulan **UG14**  merupakan sebuah kumpulan pemuzik dan penyanyi yang aktif di Malaysia. Kumpulan ini menyampaikan lagu-lagu Melayu berentak rock progresif.

Sejarah Awal
------------

Pada tahun 1990, Wom (vokal) yang ketika itu agak terumbang-ambing berikutan kegagalan album solonya di bawah label EMAREC telah bertemu dengan Teddy, seorang pemain keyboard berpengalaman dari Johor yang juga merupakan bekas anggota kumpulan Neraca di bawah label EMAREC. Melihat bakat yang ada pada Wom, Teddy telah mengajaknya untuk menubuhkan sebuah kumpulan muzik yang bertunjangkan rock progresif sebagai genre utama. Apabila usaha tersebut membuahkan hasil, Teddy telah merekrut 2 orang rakannya dari kumpulan Neraca iaitu Hafiz (dram) dan Chico (gitar) untuk turut sama menjayakan misinya. Mereka berempat kemudiannya mengikat kontrak bersama Saga Records untuk menghasilkan album pertama mereka. Bermula dari situlah mereka menamakan kumpulan mereka sebagai UG14 sempena alamat syarikat rakaman yang menaungi mereka.

Setahun kemudian, lahirlah album pertama UG14 yang diberi judul Introduksi di bawah label Saga Rekords dan bekerjasama dengan Polygram, syarikat rakaman di Singapura yang pernah menaungi kumpulan Search dan Headwind. Melihat kejayaan album Introduksi, Polygram telah memutuskan untuk membeli kumpulan UG14 dari Saga Records dan memberi kepercayaan kepada kumpulan ini untuk menghasilkan album seterusnya.

Ahli-ahli
---------

Kumpulan UG14 pada asalnya dianggotai oleh empat orang. Anggota UG14 pada ketika itu ialah:

* Wom - Vokal
* Chico - Gitar
* Teddy - Keyboard
* Hafiz - Dram

Dalam album kedua berjudul Kebebasan yang dikeluarkan pada tahun 1992, kumpulan ini mengalami sedikit perubahan apabila posisi Chico sebagai pemain gitar digantikan oleh Andy di samping pertambahan anggota apabila Daud dari kumpulan Putra masuk sebagai pemain bass tetap UG14.

UG14 1992 :

* Wom - Vokal
* Andy - Gitar
* Teddy - Keyboard
* Daud - Bass
* Hafiz - Dram

  

UG14 2018:

* Wom - Vokal
* Sally - Gitar
* Oja - Gitar
* Teddy - Keyboard
* Jie - Bass
* Samy - Drum
* Din - Saxofone
* Kimi - Percussions
* Amy - Trompet
* Siha - Bangsi
* Ain - Harmonica
* Peah - Turntable

Diskografi
----------

Album
-----

1. Introduksi (1991)
2. Kebebasan
3. Arakian

Lagu-Lagu
---------

1. Tiada Pengesahan
2. Sempadan Sempurna
3. Wajah Dunia
4. Ratu Hati
5. Syukur Pada Yang Satu
6. Keputusan Muktamad
7. Impian Terluka
8. Perjuangan Sama Rasa
9. Bunga Larangan
10. Dunia Ciptaan
11. Rossa
12. Bayangan Cinta
13. Terimalah (Kasih)
14. Gergasi
15. Kebebasan
16. Situasi
17. Hipokrit
18. Mahligai Sakura
19. Introduksi
20. Sesal
21. Kecil
22. Hidup Berbudi
23. Selamat Tinggal Bunga Larangan

Pautan luar
-----------

*
**Nalchik** (bahasa Rusia dan bahasa Karachay-Balkar: На́льчик [*Nal’čik*], bahasa Kabardia: Налшык [*Nalšyk*]) adalah sebuah kota di bahagian selatan Rusia. Nalchik merupakan ibu kota Republik Kabardino-Balkar, sebuah subjek persekutuan Rusia. Kota ini terletak di kawasan Caucasus pada koordinat 43°31′ LU 43°36′ BT[*pautan mati kekal*]. Secara geografinya, Nalchik terletak pada ketinggian 500 m di lereng Pergunungan Caucasus. Kota ini menempati wilayah seluas 131 km² dengan jumlah penduduk seramai 274,974 orang pada tahun (2002).

Nalchik berada sekitar 100 km di sebelah barat daya Beslan, di mana para gerila Chechnya telah merosakkan sebuah sekolah di kota tersebut pada September 2004, dan lebih dari 330 orang, sebahagian di antaranya kanak-kanak, terbunuh ketika pasukan Rusia menyerbu sekolah itu setelah perosakan berlaku selama tiga hari.

Serangan Oktober 2005
---------------------

Pada 13 Oktober 2005, sekelompok orang bersenjata telah menyerang sejumlah gedung dan instansi pemerintahan. Para Gerila yang berasal dari Chechnya diyakini berada di balik serangan tersebut. Jumlah pemberontak dan korban jiwa masih tidak dapat di pastikan. Jurubicara pemerintah Rusia menyatakan sebanyak 49 orang terbunuh — 25 pemberontak, 12 polisi dan 12 warga sipil. 

Sebelumnya pada Disember 2004, sekelompok orang bersenjata telah menyerbu pejabat perwakilan pengawasan ubat-ubatan di kota ini, lalu membunuh empat orang dan membakar gedung tersebut.

Pranala luar
------------

|  |  |
| --- | --- |
|  | Wikiberita mempunyai berita berkaitan:
 ***Gunmen, police clash in south Russian republic of Kabardino-Balkaria*** |

|  |  |
| --- | --- |
|  | Wikimedia Commons mempunyai media berkaitan ***Nalchik*** |

* (Rusia) Laman web rasmi Kabardino-Balkaria
* (Rusia) Nalchik2000.narod.ru
* (Rusia) Peta Nalchik Diarkibkan 2005-11-05 di Wayback Machine
* (Rusia) Informasi Bandara Nalchik

### Serangan Oktober 2005

* (Indonesia) *KOMPAS* - Militan Chechnya Serang Kota Diarkibkan 2007-09-29 di Wayback Machine, 14 Oktober 2005
* (Indonesia) *CRI* - Ibu kota Republik Kabardino-Balkaria Rusia Alami Serangan Bersenjata Diarkibkan 2006-01-03 di Wayback Machine, 14 Oktober 2005
* (Indonesia) *KOMPAS* - Majoriti Para Gerila Terbunuh Diarkibkan 2007-10-20 di Wayback Machine, 15 Oktober 2005
* (Inggeris) *BBC* - Russian region to mourn its dead
"Kamchatka" dilencongkan ke sini. Untuk kegunaan lain, lihat Kamchatka (nyahkekaburan).
Koordinat: 57°N 160°E﻿ / ﻿57°N 160°E﻿ / 57; 160

Semenanjung Kamchatka di timur jauh Rusia. Kawasan merah jambu ialah Kamchatka Krai yang termasuk sestengah bahagian tanah besar ke utara
*Semenanjung Kamchatka'* (Rusia: полуо́стров Камча́ткаcode: ru is deprecated , *poluostrov Kamchatka*) ialah sebuah semenanjung 1,250-kilometer (780 bt) di Timur Jauh Rusia seluas 270,000 km2 (100,000 bt2). Semenanjung ini terletak di antara Lautan Pasifik di timur dan Laut Okhotsk di barat. Sejenak di luar pesisir dengan pantai Pasifik semenanjung ini terletaknya Jurang Kuril-Kamchatka sedalam 10,500-meter (34,400 ka).

Lihat juga
----------

* Perdagangan Bulu Maritim

Rujukan
-------

1. ↑  *Быкасов В. Е.* Ошибка в географииTemplat:Ref-ru // Известия Всесоюзного Географического Общества. — 1991. — № 6. (Rusia)
2. ↑  "Kamchatka Peninsula". Encyclopædia Britannica. Dicapai pada 20 Februari 2008.

Pautan luar
-----------

* Panduan pelancongan Kamchatka dari Wikivoyage
* Profil Tapak Warisan Dunia UNESCO
**Cheaper by the Dozen 2** (bahasa Melayu harafiah ***Lebih Murah Mengikut Dosen 2*** ) ialah sebuah filem komedi keluarga Amerika 2005 yang diarahkan oleh Adam Shankman. Ia adalah sekuel kepada filem 2003 Cheaper by the Dozen dan dibintangi oleh Steve Martin, Bonnie Hunt, Tom Welling, Piper Perabo, dan Hilary Duff dengan Kevin G. Schmidt, Alyson Stoner, Jacob Smith, Forrest Landis, Liliana Mumy, Morgan York, Blake Woodruff, dan Brent dan Shane Kinsman mengulangi peranan mereka sebagai ahli keluarga Baker 12 anak, bersama Eugene Levy, Carmen Electra, Shawn Roberts, Jaime King, Robbie Amell, Taylor Lautner dan Jonathan Bennett sebagai watak baharu. 

Filem *Cheaper by the Dozen 2* ini telah dihasilkan di bawah arahan pengarah Adam Shankman.

Pelakon
-------

Filem *Cheaper by the Dozen 2* ini turut disertai oleh beberapa orang pelakon terkenal, antaranya adalah Steve Martin, Bonnie Hunt, Hilary Duff.

Ringkasan
---------

Steve Martin dan Bonnie Hunt kembali sebagai ketua keluarga Baker yang, ketika bercuti, mendapati diri mereka bersaing dengan keluarga saingan lapan anak, yang diketuai oleh Eugene Levy.

Rujukan
-------

1. 1 2  "Cheaper by the Dozen 2 - Box Office Data". The Numbers. Dicapai pada 9 August 2011.

Pautan luar
-----------

|  |  |
| --- | --- |
|  | Wikiquote mempunyai koleksi petikan mengenai: ***Cheaper by the Dozen 2*** |

* *Cheaper by the Dozen 2*  di Pangkalan Data Filem Internet (IMDb)
* (Inggeris) *Cheaper by the Dozen 2* di Allmovie
* *Cheaper by the Dozen 2* di Rotten Tomatoes
* *Cheaper by the Dozen 2* di Box Office Mojo
***Chartreux*** (Sebutan bahasa Melayu: [ʃarˈtre]; Sebutan bahasa Perancis: [ʃaʁtʁø]) ialah satu baka kucing bela jinak dari Perancis dan diiktiraf oleh sebilangan pejabat pendaftaran di seluruh dunia. Ia tidak diiktiraf oleh GCCF di United Kingdom, kononnya kerana terlalu serupa dengan kucing bulu pendek British, yang salah satu daripada warnanya merupakan biru-kelabu serupa. *Chartreux* adalah besar dan berotot, dengan anggota bertulang ringan dan agak pendek, dan refleks sangat pantas. Ia dikenali kerana bulu dua lapis pendek kedap air biru (kelabu)-nya yang kerap bertekstur sedikit kelampinan (kerap menunjukkan "putus-putus" seperti kulit biri-biri) dan mata berwarna jingga atau tembaga. *Chartreux* juga dikenali kerana "senyumannya": oleh sebab struktur kepalanya dan muncung menirusnya, ia kerap kelihatan senyum. *Chartreux* merupakan pemburu menakjubkan dan sangat dihargai oleh peladang.

Seperti untuk setiap kucing Perancis dengan pedigri, huruf pertama nama rasmi *chartreux* mengekodkan tahun kelahirannya. Semua *chartreux* yang lahir pada tahun sama mempunyai nama rasmi bermula dengan huruf sama. Huruf kod berputar melalui abjad setiap tahun, meninggalkan huruf-huruf K, Q, W, X, Y, dan Z. Contohnya, seekor *chartreux* yang lahir pada 2011 patut mempunyai nama rasmi yang bermula dengan huruf G.

Rujukan
-------

1. ↑  "One Year, A Letter". *LOOF: Livre Officiel des Origines Felines* (dalam bahasa Perancis). 2014. Dicapai pada 30 Oktober 2014.

### Sastera

Fogle, Bruce (2001). *The New Encyclopedia of the Cat.* New York: DK Publishing Inc [Dorling Kindersley]. ISBN 0-7894-8021-2.

Siegal, Mordecai (1997). The breeds. Chapter 2 in *The Cornell Book of Cats: A Comprehensive and Authoritative Medical Reference for Every Cat and Kitten*. Edisi kedua. Disunting oleh Mordecai Siegal. Villard:New York. ISBN 978-0-679-44953-9.

Simonnet, Jean (1990). *The Chartreux Cat.* Diterjemahkan oleh Jerome M. Auerbach. Paris: Synchro Company. ISBN 978-2-9506009-0-5. (Halaman ISBNdb.com Diarkibkan 2007-09-27 di Wayback Machine buku ini menyenaraikan "Auerbach Pub Diarkibkan 2007-09-27 di Wayback Machine" sebagai penerbit, tetapi buku ini sendiri memberikan "Synchro Company, Paris" pada satu halaman tidak bernombor serta-merta ikutan halaman 190.)

Helgren, J. Anne (1997). *Encyclopedia of Cat Breeds.* Barron's Educational Series. ISBN 978-0-7641-5067-8.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Chartreux*** |

* CFA profile Diarkibkan 2012-01-11 di Wayback Machine (Inggeris)
* Chartreux Cat FAQ (Inggeris)
* Chartreux Cat Diarkibkan 2012-01-11 di Wayback Machine (Rusia)
* Pisica Chartreux Diarkibkan 2011-10-07 di Wayback Machine (Romania)

Templat:Kucing bela jinak
**Majalah Perajurit** merupakan sebuah majalah berunsur ketenteraan dalam Bahasa Melayu yang diterbitkan Syed Hussain Publications Sdn. Bhd. Ia merupakan sebuah majalah khusus tentang maklumat semasa berkaitan pertahanan, keselamatan dan teknologi pertahanan. Majalah ini diterbitkan pada sebelum atau minggu pertama setiap bulan. Jumlah edaran semasa majalah ini sama ada melalui langganan tetap atau jualan di pasaran melebihi 20,000 naskah. Majalah ini boleh didapati di Malaysia, Singapura, Brunei dan Indonesia.

Majalah Perajurit edisi cetak telah ditamatkan penerbitannya pada Mac 2022 namun begitu para pembaca boleh melayari laman web Perajurit iaitu  untuk mengetahui isu-isu semasa pertahanan dan keselamatan.

Lihat juga
----------

* Asian Defence Journal
* Majalah Tempur

Rujukan dan nota
----------------

1. ↑  Kredit kepada SHP Sdn Bhd
2. ↑  Harga di Semenanjung Malaysia pada Jun 2015

Pautan
------

* Laman web rasmi Majalah Perajurit


|  |  |
| --- | --- |
| Ikon tunas | Rencana berkenaan ketenteraan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Candra binti Clement** atau lebih dikenali sebagai **Candy** (lahir 11 Mei 1989) merupakan salah seorang pelajar Akademi Fantasia musim kelima. Beliau berasal dari Tambunan, Sabah. Beliau merupakan satu-satunya pelajar Akademi Fantasia Musim 5 yang bukan beragama Islam.

Akademi Fantasia 5
------------------

Candy diterima masuk dalam Akademi Fantasia musim kelima dan beliau adalah salah seorang daripada enam belas calon pelajar yang terpilih untuk memasuki Akademi Fantasia setelah mengharungi berbagai-bagai ujian di setiap peringkat ujibakat yang diadakan.

Beliau juga adalah salah seorang pelajar yang berjaya menuju peringkat akhir untuk musim kelima bersama Mila, Ebi, Aswad, dan Heliza. Pada 19 Mei 2007, beliau telah dinobatkan selaku tempat kelima Akademi Fantasia Musim 5.

### Persembahan di Akademi Fantasia

Berikut adalah lagu-lagu yang ditugaskan untuk dipersembahkan oleh beliau ketika konsert mingguan AF yang seterusnya :

| Konsert | Lagu (penyanyi) | Ked. |
| --- | --- | --- |
| **Minggu 1** | "Ka-Ching"  (Shania Twain) | Ke-8 |
| **Minggu 2** | "Semua Jadi Satu"  (3 Diva) | Ke-7 |
| **Minggu 3** | "Terlalu Istimewa"  (Adibah Noor) | Ke-6 |
| **Minggu 4** | "Setiaku Korbankan" (Fauziah Latiff) | Ke-6 |
| **Minggu 5** | "Berdua Lebih Baik"  (Acha Septriasa) | Ke-8 |
| **Minggu 6** | "Gadis Dan Bunga" (Rahimah Rahim) | Ke-3 |
| **Minggu 7** | "Tari Silat Melayu" (Puan Sri Saloma) | Ke-4 |
| **Minggu 8** | "Perhaps Perhaps Perhaps" (Lila Downs) | Ke-5 |
| **Minggu 9** | "Cahaya Cinta"  (Dato' Sri Siti Nurhaliza) | Ke-4 |
| "Menari Denganku"  (Siti Sarah & Zahid AF2) 
* duet Shawal AF5
 |
| **Minggu 10** | "Dedebu Cinta"  (Misha Omar) | Tempat Ke-5 |
| "Demam" (Candy)  (Lagu/Lirik: Edry KRU) |
|

Diskografi
----------

### Album kompilasi AF

* *Best of Candy* (2007)

### Single

* "Demam" (2007)
* "Semalam" (2013)

Perkembangan terkini
--------------------

Pada tahun 2013, Candy mengeluarkan single yang berjudul *Semalam*, dan dia tidak lagi dikaitkan dengan Astro.

Lihat juga
----------

* Akademi Fantasia
* Astro Ria

Pautan luar
-----------

* Profil di Murai Diarkibkan 2012-06-02 di Wayback Machine
* Laman blog peminat Candy Diarkibkan 2008-12-10 di Wayback Machine
Filem **Sumpah Pontianak** merupakan sebuah filem Melayu yang diterbitkan di Singapura, ketika itu sebahagian daripada Persekutuan Tanah Melayu, pada tahun 1958. Filem Sumpah Pontianak diterbitkan dalam bentuk filem hitam putih tanpa warna.

Filem-filem dalam kumpulan ini berasaskan legenda Melayu amat menghiburkan masa kini sebagaimana ketika ia dikeluarkan, walaupun kini ia mungkin dianggap tidak lagi menakutkan dan amat melucukan berbanding keadaan sebenar ketika filem tersebut dihasilkan.

Pengarah
--------

Filem Sumpah Pontianak diarah oleh pengarah B.N. Rao pada 1958.

Ringkasan
---------

Filem ini adalah kesinambungan dari filem ‘Dendam Pontianak’. Chomel telah diusir keluar dari kampung dan telah kembali ke rupa asalnya, seorang perempuan hodoh dan berbongkok setelah tengkuknya dipaku. Dia merayau-rayau dari kampung ke kampung untuk mencari makan dan tempat tinggal dan akhirnya dia jatuh lemah kerana kelaparan lalu dipelihara oleh seorang tua yang baik hati.

Maria, anak Chomel, selalu dihantui oleh bayang-bayang ibunya dan kemudiannya pergi ke dalam hutan untuk mencarinya. Sementara itu, penduduk kampung dikejutkan dengan beberapa berita pembunuhan & kematian yang dahsyat dan semuanya menunding jari pada Pontianak.

Selain dari Pontianak, terdapat juga mahluk-makhluk lain seperti orang hutan, binatang pelik campuran burung/biawak dan Hantu Raya yang boleh berubah-ubah bentuk. Walaupun ia adalah jelmaan hantu, Pontianak ini adalah penjaga dan penyelamat, terutama sekali pada anaknya. Chomel hanya berubah menjadi Pontianak untuk menyelamatkan anaknya apabila Maria diculik oleh Hantu Raya.

Pelakon
-------

* Maria Menado sebagai Chomel / Pontianak
* Mustapha Maarof sebagai Samad
* Salmah Ahmad sebagai Maria
* Shariff Medan sebagai Tok Penghulu Kg. Pasar Baru
* Yem sebagai Tok Penghulu Kg. Batu Belah
* Wahid Satay sebagai Ali
* Rahimah Alias sebagai Isteri Penghulu
* Puteh Lawak sebagai Dol
* Aman Belon sebagai Maidin
* Mat Sentol sebagai Sentol
* Omar Hitam sebagai Hantu Raya

Pautan luar
-----------

* 



1. ↑  PANGGUNG WAYANG SINGAPURA
| Perundangan |
| --- |
| Dewan |
| * Satu dewan
* Dwidewan
* Tridewan
* Pelbagai dewan

* Dewan pertuanan (Senat)
* Dewan rakyat

 |
| Parlimen |
| * Sistem berparlimen
* Kelompok parlimen
* Ahli parlimen
* Parlimen antarabangsa
 |
| Prosedur parlimen |
| * Jawatankuasa
* Korum
* Usul (tidak percaya)
 |
| 
Jenis |
| * Kongres (Ahli Kongres)
* Majlis perbandaran (Ahli Majlis)
* The Estates
 |
| Badan perundangan mengikut negara |
| * l
* b
* s
 |

**Senat** adalah istilah yang boleh digunakan dalam dua keadaan. Dari segi kerajaan, senat merupakan dewan perwakilan rakyat tertinggi, lazimnya dewan pertuanan suatu badan perundangan atau parlimen. Senat moden lazimnya berfungsi sebagai kamar "perbahasan kali kedua" bagi meluluskan yang digubal dewan rakyat. Ahli senat dipanggil **senator**.

Manakala, di peringkat universiti, senat bermaksud majlis atau badan pentadbir yang utama dan tertinggi. Senat akademik ini lazimnya tertakluk kepada sejenis perlembagaan.

Contoh senat
------------

* Senat Amerika Syarikat
* Senat Rom


|  |  |
| --- | --- |
| Ikon tunas | Rencana tentang politik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Nataša Pirc Musar** (lahir 9 Mei 1968) ialah seorang peguam dan pengarang Slovenia, berkhidmat sebagai Presiden Slovenia sejak 23 Disember 2022. Beliau ialah bekas Pesuruhjaya Maklumat (2004–2014), wartawan dan bekas presiden Palang Merah Slovenia ( 2015–2016).

Kehidupan awal dan pendidikan
-----------------------------

Pirc Musar belajar undang-undang di Universiti Ljubljana Fakulti Undang-undang pada tahun 1992, di mana Marko Ilešič adalah penyelianya. Pada tahun 1997, dia lulus peperiksaan peguam, dan kemudian dia mendapat pekerjaan di Televisyen Slovenia, di mana dia bekerja selama enam tahun sebagai wartawan dan pengacara program berita pusat. Kemudian, selama lima tahun, dia menjadi penyampai program berita pusat *24UR* di televisyen komersial POP TV. Pada tahun 2001, beliau menjadi ketua jabatan komunikasi korporat di Aktiva Group, tempat suaminya Aleš Musar bekerja.

Pirc Musar menamatkan latihan tambahan di CNN di Atlanta. Dia kemudian melanjutkan pelajarannya selama dua semester di University of Salford di England, di mana dia menjalani latihan di BBC, Granada TV, Sky News, Reuters TV dan ITV Border. Pada 2015, beliau memperoleh PhD di Universiti Vienna Fakulti Undang-undang dengan disertasi tentang keseimbangan yang saksama antara hak privasi dan kebebasan maklumat.

Kehidupan peribadi
------------------

Pirc Musar berkahwin dengan ahli perniagaan Aleš Musar. Mereka mempunyai seorang anak lelaki. Mereka adalah pemilik hartanah yang dikenali sebagai dacha Rusia di Zgornje Gameljne, dan mereka juga memiliki limosin Rolls-Royce Phantom VI, dibuat pada tahun 1971 untuk dan pernah dimiliki oleh Puteri Alexandra, sepupu pertama Ratu Elizabeth II.

Rujukan
-------

1. 1 2 3  "Življenjepis". *Nataša Pirc Musar – Kandidatka za predsednico* (dalam bahasa Slovenia). Dicapai pada 2022-09-01.
2. ↑  "Kdo je srčni izbranec Nataše Pirc Musar?". *Metropolitan.si* (dalam bahasa Inggeris). 2022-06-23. Dicapai pada 2022-09-01.
3. 1 2  "EXCLUSIVE, NATASA PIRC MUSAR: How I became Melania Trump's attorney, and we never met!". *Telegraf.rs* (dalam bahasa Serbia). Dicapai pada 2022-09-01.
4. ↑  "dr. Nataša Pirc Musar". *Privacy Days* (dalam bahasa Slovenia). Dicapai pada 2022-08-31.
5. ↑  "Nataša Pirc Musar". *European Institution of Public Administration* (dalam bahasa Inggeris). Dicapai pada 2022-09-23.
6. ↑  "Ruska dača je dolgo propadala, po dveh letih prenove pa spet živi #video #foto" (dalam bahasa Slovenia). Dicapai pada 2022-08-31.
7. ↑  "Rolls Royce | Najem limuzine Ruska dača | Kraljevski Rolls Royce". *Ruska dača* (dalam bahasa Slovenia). Dicapai pada 2022-08-31.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Nataša Pirc Musar*** |

* Laman web rasmi